Yhdysvaltalaistutkijoiden mukaan kaksi kolmesta syövästä johtuu sattumanvaraisista virheistä solujen jakautumisessa, joihin ihmiset eivät itse voi vaikuttaa mitenkään. Huono ruokavalio ja liikkumattomuus sekä perinnöllinen alttius selittävät näin vain joka kolmatta syöpää.

Tutkimus esittää, että mitä enemmän solujen on jakauduttava pysyäkseen terveinä, sitä todennäköisempää on syövän kehittyminen. Kyseessä on ensimmäinen kerta, kun tutkijat pystyvät selittämään, miksi toiset syövät ovat yleisempiä kuin toiset.

John Hopkinsin yliopiston lääketieteellisessä tiedekunnassa tutkitusta 31 syövästä vain yhdeksän linkittyi epäterveelliseen elämään tai geenivirheisiin. Lopuilla 22:lla ei ollut näiden seikkojen kanssa juurikaan tekemistä.

